
Ja està a la xarxa el número d'estiu de Laketània, revista crítica d'humanitats en català pel lliurepensament. Aquesta edició inclou articles històrics sobre les drogues, les dones anteriorment a la instauració del patriarcat i sobre la Jamància. www.freewebs.com/ laketania 


El Fòrum: la gran mentida 


Una vintena de pasteres construïdes i pensades des de col·lectius resistents 

Les altres barcelonès naveguen durant 4 hores per 
denunciar la gran mentida del Fòrum des de dins 

Parlen d'un saqueig fantasma del recinte per justificar la violència dels guardes de seguretat 


IPUNITAT POUCIAL 


Els detinguts del Forat de la Vergonya van patir contusions i diverses ferides 

Torturesa la comissaria de Nou de la Rambla 
durant la celebració de la Revetlla de Sant Joan 


Els tres de Gràcia 


L'Audiència Nacional 
declara que no és 
competent per jutjar 
els joves de Gràcia 

Rebutja i desautoritza per segon 

COP CONSECUTIU LES TESIS DEL FISCAL 
I ELS GRUPS D'INFORMACIÓ POUCIAL 

Vila de Gràcia.- Els advocats dels tres de 
Gràcia es van assabentar dilluns 19 al matí, a 
través d'una resolució judicial emesa pel 
Jutjat d'Instrucció número 29 de Barcelona 
que l'Audiència Nacional s'havia declinat 
assumir el cas dels joves graciencs detinguts 
l’abril del 2002, tot declarant-se «no compe¬ 
tent» i retornant el casa la justícia ordinària. 
En la resolució judicial del Jutjat Central 
d'Instrucció número 2, la titularitat del qual 
recau en el jutge Ismael M oreno, s'estima que 
«no hi ha cap indici» de que els detinguts i 
imputats pertanyessin a un grup armat 
organitzat, per la qual cosa no s'està davant 
d'un delicte de terrorisme i l’Audiència no és 
competent per jutjar els suposats delictes. 
Qüestió de competència al Suprem 
Malgrat tot, en la mateixa línia d’obsessió 
repressiva, el titular del Jutjat d'Instrucció 
de número 29 de Barcelona, Jordi Lluís de 
Prada, ha presentat una qüestió de com¬ 
petències al Tribunal Suprem espanyol, que 
haurà de resoldre-la. Paradoxalment, el 
mateix recurs al TS admet que els «tres de 
Gràcia» no entrarien en aquests supòsits i 
només l'aplica contra un quart imputat 
(amb l'únic argument que el jove de ]8 anys 
va afirmar en dependències policials que el 
seu objectiu era «alterar la pau pública»), 

Q uan el novembre passat es va fer públ ic que 
la causa contra els tres de Gràcia havia estat 
remesa a l'Audiència Nacional, es va consti¬ 
tuir la Coordinadora Antirepressivade Gràcia, 
que aplega entitats, col·lectius i entitats de la 


Barcelona - Diumenge 18 de juliol al matí les 
pasteres van començar a construir-se a la 
platja de la Nova Mar Bella. Algunes hi eren 
des de les D del matí, altres hi van arribar a 
partir de les Eh. N'hi havia de més o menys 
sofisticades, però totes elles compartien un 
objectiu: arribar per mar fins el recinte del 
Fòrum per denunciar la gran mentida que 
suposa l'esdeveniment organitzat per multi¬ 
nacionals, partits polítics i ONG's afins. Les 
embarcacions havien estat construïdes 
durant l'última setmana amb tot tipus d'estris 
reciclats, i fins i tot, s'havien fabricat manual¬ 
ment les banderes, rems i màstils. Des de 
l'Hamsa, Can Masdéu, La Òpera, PHortet, el 
Col·lectiu Zapatista (La Zapatera), Cornellà, 
Gelida, Sant Andreu, l’Ateneu Rosa de Foc, 
Mataró, la CNT, l'Assemblea de Resistències, 
M iles de Viviendas, Rotor, i tanta i tanta gent 
anònima, es va portar la resistència al Fòrum 
a peu de platja. Altres 200 persones acompa¬ 
nyaven a les pasteres amb tot tipus de sis 
temes de flotació: bidons, matalassos, bany¬ 
eres, barques, suradors, etc... Fins i tot n'hi va 
haver que varen aconseguir arribar nedant. 
No va ser fàcil, el recorregut de prop de 4 
hores inacabables va estar ple de moments 
difícils i arriscats. Gent marejada, vòmits, 
rampes, grans onades i 28 persones 
rescatades per la Creu Roja. Les grans llanxes 


Vila i que ha realitzat nombroses accions 
solidàries: concentracions, xerrades, la protes¬ 
ta al Fòrum davant Garzón el passat juny, rec¬ 
ollida de 1000 autoinculpacions judicials i 
multitud d'activitats solidàries. Per al proper 
dijous 19 d'agost -en el marc de la Festa M ajor 


de la guàrdia civil varen realitzar diverses 
provocacions en passar arriscadament amb 
tota la seva potència molt aprop de lesfràgils 
pasteres. Alguns navegants van arribar al 
primer espigó del recinte esgotats, i allí varen 
decidir trepitjar terra. Altres varen avançar 
fins a la sortida d’aigües de la depuradora, on 
diversos ATS’s els van recomenar de posar-se 
la vacuna del tètanus ja que l'aigua d'aquella 
zona era altament infecciosa. Els que anaven 
més ben equipats o amb pasteres més 
resistents varen entrar directament sota la 
placa fotovoltaica, completant així el recor¬ 
regut de prop de 3 quilòmetres. Allí es varen 
concentrar totes les persones que havien arri¬ 
bat al recinte per terra (a través dels espigons) 
i per aire (amb un parapent a motor). 
Caminant cap ala sortida 
Després de fer diverses pintades es va cami¬ 
nar en direcció a la sortida, però un grup de 
guardes de seguretat varen fer un cordó i 
varen colpejar violentament amb la porra i 
sense miraments (fins i tot va rebre Miquel 
Miró, un alt càrrec del Fòrum). La crispació 
de la gent va ser manifesta a partir 
d'aleshores i es varen llançar diverses cadires 
de plàstic contra els agents. Mentre es feia 
el recorregut fins a la sortida, els insolats i 
famèlics navegants van aprofitar per menjar 
de les cistelles i mostradors de diversos 


de Gràcia- una manifestació recorrerà els car¬ 
rers del barri en suport als Tres de Gràcia. 
Carta a Zitzània 

El col·lectiu Zitzània hem rebut aquesta set¬ 
mana una carta on se'ns informa que la 
Consellera del Districte de Gràcia, Dolors 


stands d'empreses de turisme i institucions. 
A una botiga de souvenirs també s'hi va 
entrar tot llançant diverses gorres i samar¬ 
retes a l’aire. M entrestant es recuperaven les 
restes d'algunes pasteres per reciclar-ne 
bidons i fustes. A la sortida una cinquantena 
de persones esperaven amb una pancarta, 
roba, menjar i beguda. El dia havia estat una 
gran festa reivindicativa i popular. 

Sos Racisme també contra el Fòrum 
L'última de les entitats que s'ha posicionat 
clarament contra el Fòrum ha estat Sos 
Racisme. En un comunicat sota el títol "No 
al Fòrum de les Cultures" l'entitat denuncia 
la contradicció entre les polítiques d'immi¬ 
gració de les institucions que gestionen l'es¬ 
deveniment i el discurs idíl·lic que es dona 
des de l’interior de la trobada. "No s'apunten 
i es denuncien les polítiques que creen un 
marc de desigualtats i provoquen els èxodes 
de població. No es reclamen canvis, ni s'ex¬ 
igeixen responsabilitats". Sos Racisme 
denuncia l'exclusió i persecució de les 
comunitats gitanes rumaneses als solars que 
envolten el Fòrum, així com la pressió poli- 
cial sobre la immigració als carrers de 
Barcelona, com en el cas de l'assalt policial 
de la Catedral, ara fa un mes. 

Contra-lnfos 20/ 7/ 04 


Martínez, va declarar que l'escorcoll contra 
el Casal Popular havia estat il·legal. La 
mateixa Consellera també denuncià la 
detenció sense motiu dels joves. 

Coordinadora Antirepressiva de Gràcia 
+Contra-lnfos 20/ 7/ 04 


Barcelona.- En el passat número 314, Contra- 
lnfos informava dels incidents succeïts al 
Forat de la Vergonya durant la festa de revetk 
la de Sant Joan. Els fets van succeir quan varis 
agents van sortir a la carrera per detenir a uns 
xicots que suposadament havien fet esclatar 
un cohet a un camió de BCNeta. En un 
moment determinat, els agents van acorralar 
als xicots i els van començar a colpejar fins 
que va arribar una dotzena de persones que 
va intentar frenar l'agressió. En un moment 
determinat, un dels agents en veure's superat, 
va treure la pistola, disparant un tret a l'aire. 
Aquesta reacció va provocar la dispersió del 
grup de gent i paral·lelament es va muntar un 
dispositiu policial per capturar el grup. Van 
ser detingudes dues persones que van restar a 
la comissaria «Nou de la Rambla» durant el 
cap de setmana. 

Informe sobre tortures a la comissaria 
En el moment de les detencions, la policia va 
fer estirar ambdues persones boca a terra al 
carrer. Van rebre a partir de llavors patades a 
l'esquena -concretament a la columna- i al 
cap; per part de policies de paisà. Els 


detinguts foren traslladats a la comissaria 
Nou de la Rambla on van ser colpejats altra 
vegada als passadissos. Un cop a les cel·les, 
durant la primera nit, varis grups de policies 
van entrar-hi i van colpejar amb porres i amb 
els punys a les víctimes. Un dels policies va 
trencar una porta oxidada per descuit i va 
caure a terra un tros de metall del tamany 
d'una caixa de mistos. A continuació, va aga¬ 
far un dels detinguts, va torçar-li ambdós 
braços i un altre agent va propinar-li un tall a 
l’altura de l'artèria amb el tros d'acer oxidat. 
L'altre detingut fou apuntat amb una pistola 
a la cara. Ambdues persones van passar tres 
nits i dos dies a presó. No van tenir ni mata¬ 
lassos ni mantes. La temperatura era més o 
menys de 16 graus i els detinguts només 
tenien una samarreta. Durant les primeres 36 
hores no hi va haver cap tipus d'informació. 
No fou fins la tarda del segon dia que van 
aparèixer dos advocats d'ofici amb un mal 
traductor. Durant la tercera nit, les dues per¬ 
sones foren alliberades per la jutgessa d'in¬ 
strucció que va ser informada també, dels 
maltractaments. Contra-lnfos 20/ 7/ 04 



Una de les ferides al braç dels detinguts i torturats la nit de Sant Joan a Barcelona. 

















Pasteres en procés de construcció abans de sortir navegant des de la Nova M ar Bella. 


Al Fòrum també precaritzen amb 
Telemàrketing i subcontractació 


La lluita conura el mur de Palestina 


Activistes internacionals detingudes a Israel 


Continua el malson de les opositores 
al mur de Palestina empresonades a Israel 


Col·lectius i contrainformació 


L'Ajuntament de Cardedeu prohibeix el concert 
del ]er Aniversari del Casal Popular La Traca 

Cardedeu/ Vallès 0 riental.- L'ajuntament de Cardedeu ha prohibit la celebració del concert 
del proper 24 de Juliol -ler Aniversari del Casal Popular La Traca- en el qual, entre altres, 
havia de actuar el grup Gatillazo. El govern municipal de Cardedeu -PSC, ERC i ICV) ha justi¬ 
ficat la prohibició per motius de seguretat i pels previsibles problemes d’ordre públic que 
podria representar l'assistència de centenars de persones. M embres de La Traca van dur la 
seva protesta al darrer ple municipal: «Ens posen impediments perquè el jovent pugui fer 
activitats al mateix poble» es queixava un dels membres del casal poc després de finalitzar 
el ple. Uns 40 joves van seguir la sessió en silenci, mostrant el cartell anunciador del con¬ 
cert prohibit. Un cop acabat el ple, un membre del públic va dirigir-se a l’alcalde Om per 
mostrar el seu suport amb membres de la Traca insistint en el fet que hagués aparegut un 
grup de joves amb iniciativa, que duen a terme activitats, i no només concerts, sinó multi¬ 
tud d'actes culturals. Finalment va demanar que no es tallessin iniciatives com aquestes. 

Casal Popular La Traca +Contra-lnfos 20/ 7/ 04 


Antifeixisme 


El DIJOUS QUAN CAU ELSOLAL FORAT DE LA VERGONYA 

Cicle de documentals al Forat de la Vergonya en 
solidaritat amb els encausats del 12 d'octubre 


Fòrum/Sant Adrià de Besòs.- "Sóc treballado¬ 
ra d’una empresa subcontractada pel Fòrum, 
en un dels call-centers (PROMOFON). Volia 
explicar la meva experiència com teleoper- 
adora, el caos, mala organització i el mal 
servei que s'està oferint. El nostre treball 
consisteix a atendre les trucades rebudes en 
un altre call-center que no poden ser ateses. 
No hem rebut la formació suficient, ni tenim 
la informació adequada per a poder solu¬ 
cionar els problemes, només prenem nota de 
la incidència en un foli i responem amb un "ja 
els trucaran del Fòrum", no tenim suport de 
la coordinadora i cadascuna fa el que pot per 
atendre les reclamacions i la indignació de la 
gent. Molts d'aquests grups i empreses que 
van fer la reserva amb antelació, en algun cas 
amb més d'un mes, encara estan esperant la 
confirmació de la visita, i en gairebé tots els 
casos tenen la visita programada per aquesta 


setmana... ó per demà. M olts d'aquests grups 
són agències que han adquirit compromís 
amb clients, associacions, i empreses que 
encara no han rebut confirmació, després 
d'efectuar el pagament de les entrades i que 
reiteradament estan cridant desesperats i no 
reben contestació. Hi ha grups que ens 
truquen dient que s'han quedat a la porta 
sense poder entrar, perquè no constava la 
reserva. També passa una mica similar amb 
els clients d’una coneguda empresa de tele¬ 
comunicacions (CONJUMINA), a qui PRO¬ 
MOFON els gestiona l'atenció dels mateixos 
(particulars i empreses) en un dels seus call- 
centers, sent el temps de tràmit de baixa dels 
serveis de 2 ó 3 mesos i en alguns casos fins 
de més temps per la mala organització i el 
mal servei que s'està oferint, tant per part de 
CONJUMINA com de PROMOFON." 

CGT-Telemàrketing 20/ 7/ 04 


Jerusalem/Palestina.- Dues activistes nord- 
americanes i una holandesa porten vàries 
setmanes detingudes a Jerusalem. Ann 
Petter, dissenyadora gràfica novayorquesa de 
44 anys, planejava assistir a una marxa paci¬ 
fista, organitzada pel Moviment de Solida¬ 
ritat Internacional (IMS) als Territoris Ocu¬ 
pats de Palestina, amb una vídeo-càmera per 
documentar el treball d'un grup d'activistes 
palestins, israelians i internacionals, entre els 
que es trobava Hedy Epstein, supervivent de 
l'Holocaust de 79 anys. Al arribar a l'aeroport 
Ben Gurion de Jerusalem el passat 23de juny, 
fou detinguda sota l'acusació de ser consid¬ 
erada perillosa per la seguretat de l'estat 
d'Israel. Des de la detenció de Petter, a dues 
dones mésse'ls ha negat l’entrada a Israel per 
les mateixes raons i estan tancades en una 
cel·la de detenció a l’aeroport Ben Gurion: el 
dia 9 de juliol, Christine Grefer, holandesa de 
46 anys, professora de sociologia; i el dia U, 


Jamie Spector, de 32 anys, una treballadora 
social jueva nord-americana de Sant 
Francisco. Es molt poc habitual que l'estat 
d’Israel negui l'entrada a una persona jueva. 
Les tres activistes continuen detingudes, 
declarant de jutjat en jutjat; Ann va declarar 
el dia 14 al Tribunal Superior israelià i el dia 
18 al de Tel Aviv, sense novetats. Roman 
Bronfman, menbre del Knesset (parlament 
israelià) va visitar les tres dones a les seves 
cel·les i va demanar una reunió amb el direc¬ 
tor de seguretat israeliana per protestar 
contra la política de negar l'entrada al país 
d'activistes pacifistes. Bronfman demana al 
fiscal general d'Israel “quina amenaça de 
seguretat suposen Ann, Jamie i Christine?" i 
manifesta que "l'amenaça real per Israel ve 
de la dreta i no de l'esquerra". L'IM S convoca 
a la solidaritat amb les tres detingudes (con¬ 
sulteu ism-france.org ó ism-london.org). 


Barcelona.- «Hi ha milers de formes per visi- 
bilitzar el nostre descontent. En aquest cas, 
escollim com excusa un cicle de documentals 
de diverses temàtiques. Aprofitem l'estiu i les 
ganes de dur a terme aquest petit projecte 
per emmarcar-lo en aquesta certesa. La de 
denunciar la condemna de l’incondemnable. 
Precaritzen les nostres vides i després ens 
condemnen per precàries. Els dijous quan cau 
el sol, al Forat de la Vergonya. Hi haurà una 
barra de begudes i tapes i el benefici que en 
surti serà per la caixa de resistència per totes 
les persones encausades pels successos del 12 
d'octubre del 1999, arrel de la manifestació 


antifeixista que es va fer i per la que han estat 
condemnats una persona a 4 anys de presó i 
10 meses de pena multa i 16 persones més a 2 
anys de presó i una pena multa de 10 mesos, 
més una indemnització al ministeri de l’inte¬ 
rior, i als pagaments de les despeses de l'a¬ 
cusació particular.» El dijous 22 de juliol es 
projectarà el documental sobre els fets del 12 
d'octubre de 1999 i a continuació es passarà la 
pel·lícula «Bowling for Columbine». El dijous 
29 es projectarà el documental «Fahrenheit 
9/ H» també de M ichael M oore. 

Assemblea de suport als encausats 
del 12-0 +Contra-lnfos 20/ 7/ 04 


Repressió a l'independentisme 


Judici per l'Onze de setembre del 2001 

Bellmunt/ La Noguera.- El 20 de juliol ha tingut lloc el judici contra un jove de Bellmunt 
d'Urgell, a la Noguera, detingut l’onze de setembre del 2001a Barcelona, juntament amb 8 per¬ 
sones més, mentre participaven dels actes de la diada. El jove, que va ser apallissat i amenaçat 
pels antiavalots mentre el detenien, s'enfronta a una pena de 2 anys i 3 mesos de presó, una 
multa de 8.700 euros i el pagament del cost del judici, per les acusacions de destrossa de 
vidres de bancs i de fer barricades. A més se li demanen indemnitzacions a Banesto i Banc 
Sabadell, per més de 3.000 euros. Joan Albert, el jove inculpat, ha negat totes les acusacions. 
L'organització Alerta Solidària, ha convocat una concentració alsjutjats. Contra-lnfos 20/ 7/ 04 


IMS20/ 7/ 04 


Atu rem l'Eu ro pa fo rtalesa 


Solidaritat amb els «sense papers» detinguts a París 

Barcelona .- El passat dimarts dia 13, un centenar de persones es va concentrar a les portes del 
Consulat francès, situat a la Ronda Universitat, per protestar contra els fets que van succeir a 
París.Tal com anunciàvem la setmana anterior, la concentració, convocada per l’Assemblea per 
la Regularització sense condicions, va rebutjar els incidents que va provocar la policia quan va 
desallotjar els 600 immigrants que es trobaven acampats a la Square Séverine de París. Prop 
d'una trentena de «sense papers» es troben encara detinguts a l'espera d'ésser deportats. 
Durant la concentració es van poder sentir crits de «Ni aquí ni allà, cap expulsió» i «Aquí i a 
França, papers per tothom». Durant el transcurs de la concentració, que va durar més d'una 
hora llarga, no va succeir cap incident, tot i la presència de tres furgons d'antidisturbis de la 
policia nacional, així com l'abundant presència de policia de paisà. Contra-lnfos 20/ 7/ 04 


M ulta milionària a un vaixell per salvar persones a alta mar 

Porto Em pedocle/ Itàlia.- «Just després d'atracar a Porto Empedocle (Sicília), la tripulació del 
vaixell alemany Cap Anamur i la quarantena de migrants clandestins que havia salvat de la 
mar el 20 de juny, quan miraven d'arribar a les costes de la petita illa italiana de Lampedusa 
amb una pastera, van passar a disposició judicial i als centres de detenció, respectivament. 
Pel Ministeri de l'Interior italià, el Cap Anamur va embarcar immigrants clandestins amb 
'l’objectiu precís d'arribar a Itàlia'. Pel govern alemany, el vaixell comandat per Elias Bierdel 
és castigat per haver salvat persones que necessitaven ajuda urgent. Al centre de la polèmi¬ 
ca diplomàtica hi ha el vaixell Cap Anamur, propietat d’una organització del mateix nom que 
des de fa un quart de segle treballa per ajudar, en alta mar, els immigrants que arrisquen la 
vida per arribar a Europa. Després d'un llarg estira-i-arronsa entre Bierdel i les autoritats, que 
van impedir l'entrada del vaixell en aigües territorials d'Itàlia fins a darrera hora, dilluns els 
tripulants van baixaren terra. Mentre els trenta-set immigrants, probablement sudanesos, ja 
han sol·licitat l'asil polític, la tripulació del Cap Anamur pot ser acusada de tràfic d’immi¬ 
grants, un delicte sancionat amb penes de quatre a dotze anys de presó o amb multes de 
15.000 euros per cada immigrant desembarcat.» Vilaweb 20/ 7/ 04 


L'Ajuntament d'Alacant reafirma amb una placa que un 
carrer estigui dedicat a un líder paramilitar feixista 

Alacant.- Des de la postguerra, Alacant compta amb un carrer dedicat al Doctor Albinana 
a Villafranqueza. Fins fa poc temps, poques persones coneixien de qui es tractava, però el 
propi Ajuntament s'ha encarregat de difondre qui era. El consistori, liderat per Luís Díaz 
Alperi del Partit Popular, ha col·locat aquests dies una placa al carrer en la qual es llegeix, 
textualment, que el citat doctor «va organitzar un grup paramilitar d'extrema dreta, 
anomenat Los Legionarios de Albinana». Finalment, la placa assenyala que Albinana va 
morir afusellat. Dedicar un carrer al Doctor Albinana no és gens excepcional. Altres pobles 
i ciutats ho tenen i és segur que anys endarrere el seu nom figurava en molts més ja que 
va ser una figura enaltida en els primers anys del franquisme. Veïns de Villafranqueza con¬ 
sultats assenyalen que aquest nom al carrer va deure posar-se immediatament després 
d’acabada la guerra civil. El grup del PSO E a l’Ajuntament, ha demanat que es retiri la placa. 
No obstant això, el president de l'associació de veïns de Palamó, recorda, que quan gov¬ 
ernava el PSOE a l'Ajuntament, l’associació va recollir més d'un miler de signatures per 
sol·licitar el canvi de nom de tres carrers del barri, incloent el del Doctor Albinana. La 
petició no va ser atesa. Contra-lnfos 20/ 7/ 04 





























La dignitat d as sense papers 


La REPRESSIÓ AEANS DELS JOCS 


Atac anarquista contra els centres 
d'internament d'immigrants a Itàlia 

San Foca/ Itàlia.- «El dia 11 de juliol un grup d'anarquistes va atacar el centre de detenció 
d’immigrants "Regina Pacis", esperonant a les persones preses a la revolta, mentre trencaven 
finestres i llançaven pots de fum per facilitar la fugida. Durants els incidents va resultar 
detingut Salvatore Getlteman. Dins el centre de detenció, les immigrants van destruir les 
càmeres de seguretat i altre material de les instal·lacions, mentre nombrosos efectius de la 
policia acudien a reprimir la revolta.Dos dies després Salvatore fou posat en llibertat acusat 
de "resistència amb violència a l'autoritat", actualment es troba en arrest domiciliari. 

El 15 de juliol, a M ilano, un dispositiu incendiari va causar danys en una sucursal bancaria de 
"Banca Intesa", entitat encarregada de les finances del centre de detenció "Regina Pacis". No 
és el primer cop que l'objectiu de la ràbia contra la política racista de la EU és aquesta enti¬ 
tat financera, ja que els passats 17 de març i 26 de juny uns artefactes similars van ser 
col·locats a M aglie i a M ilano.» Contra-lnfos 18/07/04 



Jornada de treball del proper diumenge 25 de juliol al centre social autogestionat Hamsa. 


A^IPLlDi L’H/MisA! 

?S eíe jfcAÏïo ! T 04 
lOh Je! matí 
JoRí/ADA Dt CURRO!!! 

^ricff·rrbrtuerri vun t tre-er espats tercjs 

L* Hamsa es çjueda d tarrï, 

C./ -ítnj- ftastafrari 


Divendres 231 dissabte 24 de juliol a la plaça M ary Santpere 

Jornades de suport al Cso Pati Blau 

Acampada, cercatasques, dinar, txirinquitos, acte polític i concert. 

Divendres 23 de juliol a les ILdelmatí davant de la casa 

Defensem l'Hortet de Santa Eulàlia 

Concentrem-nos contra l'ordre de desallotjament que faran els mossos 

Del divendres 30 de juliol al diumenge Id'agosta la Vall delTen es 

Festa M ajor de Santa Eulàlia de Ronçana 

Amb concerts, música i festa organitzat pel Col·lectiu Olla a Pressió 


Atenes, una ciutat 
blindada un mes 
abans de l'inici de 
lesOlimpíades 

Grècia.- Les Olimpíades d’Atenes no s'inau¬ 
guren fins el 13 d'agost, però les maratons 
policials, els combats de lluita greco- 
romana i el repartiment d'òsties ja ha 
començat. El passat lde juliol es va aprobar 
el monstruós Pla de Seguretat per les 
Olimpíades, que costarà varis bilions d'eu- 
ros i que preveu estrictes mesures de 
seguretat: vigilància en punts estratègics, 
participació de les forces armades en con¬ 
trol terrestre, aeri i marítim, etc. El pla com¬ 
porta un verdader estat d'excepció en el 
que no es podran fer manifestacions i qual¬ 
sevol acte no autoritzat serà durament cas¬ 
tigat. N ingú dubta que la militarització de la 
ciutat serà aprofitada per reprimir els pun¬ 
yents moviments socials grecs, fortament 
crítics amb el seu govern. Segonsfonts poli¬ 
cials, unes hores després de que s'aprobés el 
pla de seguretat, un còctel molotov va ser 
llançat contra una seu del partit en el gov¬ 
ern, el conservador Nova Democràcia. Cap 
grup, però, ha reivindicat l'acció. D’altra 
banda, el passat 5 de maig van explotar tres 
artefactes casolans en una comissaria de 
policia, causant alguns danys materials. 
Aquest sí que va ser reivindicat per un grup 
autonomenat «Lluita Revolucionària». 

Contra-lnfos 131II 04 

Invasió d’l rac: 

la massacre continua 

12.441 

CIVILS IRAQUIANS ASSASSINATS DB DEL 20 DE MARÇ 


4.699 

MILITARS DE LA COAUCIÓ INVASORA FERITS 

1041 

SOLDATS DE LA COAUCIÓ INVASORA MORIS 

(lSdurant els últimsquinze dies) 


Presos i preses bn lluita 


ALUBEFLAMENT ANIMAL 


Una manifestació contra les 
curses de braus acaba amb baralla 

Lloret de Mar/ La Selva.- El passat diumenge dia 11 de Juliol una cincuantena de defensors 
dels animals convocats per la Plataforma Antitaurina de Lloret de Mar es van concentrar 
sobre les cinc de la tarda davant de la plaça de toros de Lloret on, com cada diumenge 
durant tot l'estiu, s'hi fa una «corrida». Aquest cop però, la manifestació tot i que estava 
plantejada com un acte pacífic va acabar amb una baralla entre els assistents a la «corrida» 
i els manifestants. Als assistents a la «corrida» no els va fer molta gràcia les pancartes que 
duien els manifestants, on es podia llegir lemes com «toros sí, toreros no» o «nosaltres els 
estimem, vosaltres els tortureu». Després de vàries provocacions per part dels assistents a 
l'espectacle la tensió va anar creixent fins al punt que els mossos d'esquadra van intervenir 
per separar-los. Tot i això la baralla no va tenir conseqüències greus. Des de l'inici de la tem¬ 
porada a l'Abril la Plataforma Antitaurina de Lloret ha convocat diversos actes davant la 
plaça de toros amb l'objectiu de conscienciar als turistes (pràcticament únics espectadors 
de les «corridas») dels maltractaments i tortures que suposa una espectacle així per als 
braus. La Plataforma demana la suspensió d'actes actes al·legant que només es celebren pels 
turistes ja que ni tant sols son tradició de la zona. Contra-lnfos 131 07/ 04 


Sabotatge a la seu 
dUGT-Presonsper 
les tortures dels 
funcionaris als presos 
de Quatre Camins 

La Ribera/ Barcelona.- Comunicat recollit 
d'Internet: «Estem fartes d'aguantar les 
ploriqueres d'aquesta gentussa! Els titelles 
de la Generalitat es renten la cara admetent 
l'existència de tortures després del motí de 
Quatre Camins i els carcellers s'ofenen 
davant els seus amos... Ens estem cansant 
de ser simples espectadores d'aquesta 
farsa, així que la nit del dimarts 6 vam blo¬ 
quejar els panys de la seu d'UGT i CCOO a 
Barcelona i deixàrem unes quantes pintades 
a la porta. Hem d'actuar al marge de l'Estat 
i els seus mecanismes. Exigir mesures puni¬ 
tives contra els torturadors és una forma 
més d'adhesió que es basa en la tortura 
quotidiana contra la població, contra les 
dominades. El vostre teatre democràtic ens 
repugna. Paco Ortiz, José Antonio Cano .... 
les seves morts no consten en cap informe 
oficial de cap sindicat, govern o partit. I ara 
esteu matant en Xose Tarrío... però aquest 
cop no callarem. Advertim: Si Xose Tarrío 
mor a la presó no ens limitarem a fer sim¬ 
ples actes de sabotatge.» 

Algunes Anarquistes Cabrejades B/ 7/ 04 


* Alliberament animal 
*Anticapitalisme 

* Antifeixisme 
*Antiinstitucional 

* Antimilitarisme 
^Col·lectius i contrainformació 

* Ecologia i defensa dels espais 
naturals 

* Estudiantil 
^Independentisme 

i defensa de la llengua 

* Lluites contra el patriarcat 

* LI ui tes contra la invasió de l'Irac 

* Lluites d'arreu 

* Lluites laborals 


*0 kupació i centres socials 
*0 nades de criminalització 

* Papers per tothom 
*Presos i preses en lluita 

* Repressió 

* Resistències veïnals 



Diumenge 25 de juliol a les ]0 del matí: Ampliem l'Ham sa, enderroquem murs, creem nous espais 

114 dies de resistència a l'Hamsa 

Si desallotgen hi ha convocatòria a les Hdel matí del mateix dia al metro de laume I 
A la tarda, convocatòria de manifestació a les set del vespre a la placa de Sants, metro L-l 


^ssL'oratge de la setmana vinent 


Dimecres 21 

Dijous 22 

Divendres 23 

Dissabte 24 

Diumenge 25 

Dilluns 26 

Dimarts27 






jJV. 

Aquesta setmana sense cap mena de dubte serà la més calurosa d’aquest estiu. Les temperatures pujaran molt 
a partir de dijous, amb valors de dia que arribaran als 32-33 a la costa i molta xafogor a les nits. No hi haurà 
pràcticament núvols, tot i que en poden aparèixer alguns de petits a la costa a partir de dissabte. Vent en calma. 




























































